**888poker** aiemmin **Pacific Poker**, on kansainvälinen nettipokerin pelaamiseen tarkoitettu pelihuone ja verkosto, jonka omistaja on 888 Holdings. 888poker on perustettu vuonna 2002, ja sen pääpaikka on Gibraltarilla. Se on maailman toiseksi suurin nettipokerisivusto.

Historia
--------

Alun perin nimellä *Pacific Poker* vuonna 2002 perustettu sivusto muutti myöhemmin nimensä 888pokeriksi. Pacific Poker hyväksyi jäsenikseen pelaajia kaikkialta maaillmasta ja menestyi heti alusta lähtien, kun sille siirtyi pelaajia 888:n vakiintuneelta sivustolta, joka oli perustettu jo useita vuosia aiemmin vuonna 1997.

Kun Yhdysvaltojen 109. kongressi hyväksyi internet-pelaamista koskevan lain *Unlawful Internet Gambling Enforcement Act of 2006* (UIGEA), 888pokerin oli suljettava ovensa yhdysvaltalaisilta pelaajilta.

888poker oli ensimmäinen nettipokerihuone, joka otti käyttöön webcam-pokeripöydät, mikä mahdollisti pelaajien paremman keskinäisen vuoropuhelun ja teki pelistä aiempaa sosiaalisemman kokemuksen.

888poker sponsoroi televisiosarjaa *German High Roller* Sport1-kanavalla.

### Palkinnot

| Palkinto | Vuosi |
| --- | --- |
| Paras Digitaalinen Operaattori, Global Gaming Awards | 2016 |
| Paras Pelituote | 2012 |
| Vuoden Operaattori, eGR operator awards | 2011, 2012, 2013 |
| Vuoden Vastuullinen Kasino-operaattori, eGR operator awards | 2010 |
|

Live-pokeriturnaukset
---------------------

### 888poker Live - ja XL Championships Series

*888poker* isännöi useita kertoja vuodessa *888poker Live* -tapahtumia, jotka ovat useissa kaupungeissa ympäri maailmaa pidettäviä pokeriturnauksia. Lisäksi 888poker järjestää kolme legendaarista verkkotapahtumaa - *XL Inferno*, *XL Eclipse* ja *XL Blizzard* – jotka tunnetaan yhdessä *XL Championships Series*.

### World Series of Poker

888poker on vuodesta 2014 lähtien toiminut Las Vegasissa järjestettävän pokerin maailmansarjan World Series of Poker pääsponsorina ja karsintakierrosten ainoana järjestäjänä.

### Super High Roller Bowl

888poker toimi vuosina 2016, 2017 ja 2018 Las Vegasissa Aria Resort & Casinolla järjestetyn Poker Centralin isännöimän Super High Roller Bowl -turnauksen pääsponsorina. Turnauksen osallistumismaksu oli 300 000 Yhdysvaltain dollaria, mikä teki siitä maailman toiseksi kalleimman ja vuonna 2017 maailman kalleimman pokeriturnauksen.

### World Poker Tour

Marraskuussa 2017 888poker ja World Poker Tour solmivat yhteystyösopimuksen, jonka ansiosta 888pokerin kaikki pelaajat ovat suoraan oikeutettuja osallistumaan WPT DeepStacks-turnaukseen Berlinissä.

888poker-brändilähettiläät
--------------------------

Useat ammattimaiset pokerinpelaajat ja julkisuuden henkilöt toimivat 888pokerin brändilähettiläinä. Team 888pokeriin liittyneiden näkyvien henkilöiden joukossa ovat Dominik Nitsche, Martin Jacobson, Chris Moorman, Sofia Lövgren, Kara Scott, Natalie Hof, Parker Talbot, Vivian Saliba entinen australialainen kansainvälinen kriketinpelaaja (syöttäjä) Shane Warne, UFC -välisarjan mestari George St. Pierre, ja entinen jalkapalloilija Denílson. 

Myös uruguaylainen jalkapalloilija Luis Suárez allekirjoitti sopimuksen 888pokerin kanssa vuonna 2014. Kumppanuussopimus kuitenkin purettiin vuoden 2014 World Cupin tapahtumien vuoksi.

Lähteet
-------

1. ↑  888poker Becomes Second-Biggest Online Poker Site in the World *pokerlistings.com*.  20.12.2013. Viitattu 8.9.2018. Englanti
2. ↑  888poker Network *Check'n Raise Poker*.  Arkistoitu 6.4.2018. Viitattu 8.9.2018. Englanti
3. 1 2  888 Poker *iGaming.org*. Viitattu 8.9.2018. Englanti
4. ↑  888poker Sponsors New Season of ‘German High Roller’ Televised Cash Game *iGaming Business*. Viitattu 7.9.2018. Englanti
5. ↑  Andrew Radue: Best Digital Operator, Global Gaming Awards *winallpoker.com*.  15.12.2012. Viitattu 8.9.2018. Englanti
6. ↑  888 Operator Awards certificate 2013 (Arkisto) *egrmagazine.com*.  Arkistoitu 5.3.2016. Viitattu 8.9.2018. Englanti
7. ↑  888 Awards Certificate (Arkisto) *egrmagazine.com*.  Arkistoitu 1.11.2013. Viitattu 8.9.2018. Englanti
8. ↑  Katie Callahan: 888poker Launches New XL Championships Series *PokerNews.com*.  3.4.2017. Viitattu 8.9.2018. Englanti
9. ↑  888poker Partners with WSOP for 2017 *PokerNews.com*.  14.2.2017. Viitattu 8.9.2018. Englanti
10. ↑  Dirk Oetzmann: 888poker Returns as Main Sponsor for Super High Roller Bowl *PokerListings.com*.  24.4.2017. Viitattu 8.9.2018. Englanti
11. ↑  Rainer Vollmar: Tickets für die WPT Berlin – World Poker Tour und 888poker geben Kooperation bekannt *HochgePokert.com*.  9.11.2017. Viitattu 8.9.2018. Saksan kieli
12. ↑  Matthew Clark: World Poker Tour Joins Forces With 888poker And Announces Tournament of Champions Location *US Poker*.  9.11.2017. Viitattu 8.9.2018. Englanti
13. ↑  Rainer Vollmar: Vivian Saliba ist neues Mitglied im Team 888poker *Hochge Pokert*.  9.11.2017. Viitattu 8.9.2018. Saksan kieli
14. ↑  Gordon Tynan: Luis Suarez bite: 888 Poker cancels its sponsorship with the striker after four-month ban *The Independent*.  27.6.2014. Viitattu 8.9.2018.